Taalmonument vier 40 jaar met gratis fees | Maroela Media
Die Afrikaanse Taalmuseum en -monument (ATM) vier volgende Saterdag, op 10 Oktober, sy 40ste verjaarsdag en almal word genooi om saam te kom partytjie hou. Die tema is 40 jaar oud, 40 jaar jonk.
'n Gratis Verjaardagfees word van 10:00 tot 15:00 in 'n groot tent by die monument aangebied met 'n opwindende program wat optredes deur kunstenaars, 'n fakkelloop, tradisionele kosstalletjies, kinderaktwiteite én die opening van twee nuwe uitstallings insluit.
Om 12:20 daag die Voortrekkers via 'n 8 km-fakkelloop vanaf die Taalmuseum in Pastorielaan op, waarna die groot fakkel binne die Besoekersentrum aangesteek word, gevolg deur 'n praatjie oor die nuwe uitstalling in dié sentrum.
"Ons is baie opgewonde – dit is die eerste keer dat 'n permanente uitstalling by die Taalmonument aangebied word," het Jack Louw, direkteur van die ATM, gesê. "Die eerste fase van die uitstalling fokus op die bou en simboliek van die monument, asook op die plek van Afrikaans in die wêreld."
Toegang is gratis. Geen bespreking is nodig nie.
Besoek die webwerf of Facebook-blad vir meer inligting.
Vir navrae, skakel tel 021 863 4809 of 021 863 0543/2 of stuur 'n e-pos na [email protected]
Vyf gevonnis ná kaping by bestuurskool
Ek wens almal wat daar gaan wees 'n wonderlike dag toe. Ek wens ek kon daar wees, maar Gauteng is 'n bietjie vêr van julle af!!!
Ek hoop hulle gee vir ons t-shirts soos die ANC en EFF aan hulle ondersteuners uitdeel. En lekker boereworsrolle met gebraaide uie, mostert en tamatiesous. Ons kry nooit niks, moet net gee, gee, gee.